Miroslav Klose

Miroslav Josef Klose2014 FIFA World Cup Brazil ™ - List of Players , FIFA.com, citované 15. 6. 2014 (* 9. jún 1978, Opole, Poľsko) je bývalý nemecký futbalista, ktorý hral na pozícií útočníka. 

 Životopis 
Narodil sa v Poľsku, jeho otec Józef Klose je však etnický Nemec a má nemecké občianstvo. Otec bol futbalista (o i. poľský klub Odra Opole a francúzsky AJ Auxerre), matka Barbara Jeż reprezentovala Poľsko v hádzanej. Miroslav odišiel z Poľska do Nemecka s matkou v roku 1987.

 Klubová kariéra 
Do svojich 20 rokov hral siedmu nemeckú ligu v SG Blaubach-Diedelkopf, potom prestúpil do Homburgu, kde začínal v rezerve (5. liga). Odtiaľ si ho vytiahol 1. FC Kaiserslautern, kde neskôr vytvoril útočné duo s Vratislavom Lokvencom.Osmá liga, parťák Lokvenc, férová gesta. I to je Klose, německý hrdina, iDNES.cz, citované 9. 7. 2014

Od roku 2004 do 2007 hral za Werder Brémy. Patrí k najúspešnejším útočníkom nemeckej Bundesligy, v sezóne 2005/2006 bol s 25 gólmi najlepším strelcom Werderu.(West) Germany - Top Scorers, RSSSF.com

V roku 2007 sa stal hráčom Bayernu Mníchov a hneď v úvodnom kole Bundesligy zaznamenal dva góly a gólovú asistenciu v domácej výhre 3:0 proti FC Hansa Rostock.
V 7. kole zdolalo útočné duo Miroslav Klose – Luca Toni pred domácimi divákmi obranu FC Energie Cottbus 5:0 a Klose strelil hattrick. Na dva z gólov mu prihral 17-ročný debutant Toni Kroos.

Po ročníku 2010/2011 prestúpil do Lazia, kde mal pomôcť mužstvu dostať sa vyššie ako skončilo posledný rok. Na konci sezóny 2012/2013 slávil zisk talianskeho pohára keď Lazio porazilo v derby svojho mestského rivala AS Rím 1:0.
K 30. júnu 2016 mu v Laziu vypršala zmluva a stal sa voľným hráčom. V novembri 2016 ukončil hráčsku kariéru.http://www.dfb.de/news/detail/klose-absolviert-ausbildungsprogramm-beim-dfb-156918/

 Reprezentačná kariéra 
V A-mužstve Nemecka debutoval 24. marca 2001 v kvalifikačnom zápase v Leverkusene proti reprezentácii Albánska, k výhre 2:1 pomohol 1 gólom.

Reprezentoval Nemecko na majstrovstvách sveta v rokoch 2002, 2006, 2010 a 2014. Práve na majstrovstvách sveta v Nemecku v roku 2006 bol s piatimi gólmi najlepším strelcom šampionátu.

Je majstrom sveta z roku 2014 a so 71 gólmi najlepším strelcom nemeckej reprezentácie v histórii (pred druhým Gerdom Müllerom - 68 gólov) a zároveň najlepším strelcom histórie svetových šampionátov (so 16 gólmi).Šokující ostuda! Brazilci propadli a prohráli 1:7, Němci jsou ve finále, iSport.cz, citované 8. 7. 2014Zlomil Brazilce! Klose dorážel a je nejlepším střelcem historie MS, iSport.cz, citované 8. 7. 2014 

V auguste 2014 ukončil reprezentačnú kariéru s bilanciou 137 odohraných zápasov a 71 vstrelených gólov.Klose ukončil reprezentačnú kariéru: Neexistuje lepší čas na rozlúčku , Profutbal.sk, citované 11. 8. 2014Players with 100+ Caps and 30+ International Goals, RSSSF.com

Je jedným z troch hráčov, ktorí skórovali na 4 majstrovstvách sveta (spoločne s krajanom Uwe Seelerom a legendárnym Brazílčanom Pelém).https://uk.eurosport.yahoo.com/news/world-cup-germany-ghana-matchpack-germany-erring-side-065053823--sow.html

 Referencie 

 Iné projekty 

 Externé odkazy 

 Profil hráča na Transfermarkt.com
 Profil hráča na National Football Teams.com 
 Profil hráča – reprezentačné štatistiky v A-mužstve
 Štatistika DFB

Kategória:Nemeckí národní futbalisti
Kategória:Hráči 1. FC Kaiserslautern
Kategória:Hráči Bayern München
Kategória:Hráči SV Werder Bremen
Kategória:Hráči SS Lazio
Kategória:Majstri sveta vo futbale
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
Kategória:Hráči Majstrovstiev sveta vo futbale 2014
Kategória:Nemecké osobnosti poľského pôvodu